laion/Wikipedia-Exotic huggingface dataset:
דמיטרי קוזלוב

דמיטרי טימופייביץ' קוזלוב (ברוסית: Дми́трий Тимофе́евич Козло́в; 23 באוקטובר 1886 - 6 בדצמבר 1967) היה גנרל סובייטי אשר פיקד על כוחות במלחמת העולם השנייה. קוזלוב נולד ב-23 באוקטובר 1886 בכפר במחוז ניז'ני נובוגורד שהשתייך אז לאימפריה הרוסית. ב-1915, הוא התגייס לצבא האימפריה הרוסית, לחם במלחמת העולם הראשונה בשנת 1917 עבר הכשרה בבית הספר לקצינים והועלה לדרגת פראפורשצ'יק (מקבילה לסגן משנה בצה"ל). ב-1918 הצטרף לצבא האדום ולחם בשורותיו כמפקד גדוד במלחמת האזרחים ברוסיה. הוא טיפס בסולם הפיקוד ובדצמבר 1922 מונה למפקד רגימנט הרגלים ה-22, והחזיק בתפקיד עד ספטמבר 1924 עת הועבר למפקד רגימנט הרגלים ה-109. ביולי 1928 הוא מונה לראש מטה הדיוויזיה ה-46, עד נובמבר 1930 עת מונה למפקד בית הספר למקצועות חיל רגלים בקייב. בינואר 1931 הועבר לפקד על הדיוויזיה ה-44, וב-26 בנובמבר 1935 הוענקה לו דרגת פודפולקובניק (לפני כן לצבא האדום כלל לא היו דרגות). בדצמבר של אותה שנה הוצב כמדריך באקדמיה הצבאית על שם מיכאיל פרונזה. בספטמבר 1939 מונה לראש קורס קצינים עד 29 בדצמבר של אותה שנה, עת מונה למפקד הקורפוס הראשון. הוא לחם עם הקורפוס בקרבות כנגד פינלנד במלחמת החורף, וב-29 באפריל 1940 הועלה לדרגת פולקובניק. ב-4 ביוני של אותה שנה הועלה לדרגת גנרל לייטננט, וביולי מונה לסגן מפקד המחוז הצבאי אודסה. ב-18 בדצמבר מונה למפקד העליון של כוחות ההגנה האוויריים, והחזיק בתפקיד עד 14 בינואר 1941. ב-29 בינואר מונה למפקד המחוז הצבאי עבר הקווקז. ערך מורחב – מלחמת העולם השנייה עם פרוץ מבצע ברברוסה ביוני 1941, היה קוזלוב מפקד המחוז הצבאי עבר הקווקז. ב-23 באוגוסט של אותה שנה מונה למפקד חזית עבר הקווקז. החזית שלו הייתה הכוח הסובייטי העיקרי בפלישה הבריטית-סובייטית לאיראן, ובמהלכה כבשה את איראן בשיתוף פעולה עם כוחות בריטיים על מנת למנוע את התייצבותה של איראן במלחמה לצד מדינות הציר. ב-30 בדצמבר 1941 פורקה החזית שלו והוא מונה למפקד חזית הקווקז. החזית שלו השתתפה בקרב קרץ' ונחלה הפסד צורב מול כוחות הוורמאכט. בשל הקרב, נאלצה החזית לפנות את חצי האי קרץ' ולסגת אל חצי האי קרים, וב-28 בינואר 142 שונה שמה לחזית קרים. קוזלוב השתתף עם החזית שלו בקרבות על חצי האי קרים, אולם נחל כישלון צורב נגד הגרמנים. כתוצאה מהכישלון הסובייטי, הארמייה ה-11 של הוורמאכט יכלה להתרכז בהמשך מצור סבסטופול. ב-19 במאי 1942 פורקה החזית וחייליה הועברו אל חזית צפון הקווקז. ב-4 ביוני 1942 הורד לדרגת גנרל מאיור. ב-29 באוגוסט של אותה שנה הועבר לפקד על הארמייה ה-24. הארמייה שלו סופחה לחזית סטלינגרד והשתתפה עמה בשורת מתקפות כושלות על הארמייה השישית הגרמנית בתחילת קרב סטלינגרד. ב-1 באוקטובר מונה לסגן מפקד חזית וורונז'. ב-19 בינואר 1943 הוחזרה לו דרגת גנרל-לייטננט, ובמאי של אותה שנה מונה לנציג הפיקוד העליון בחזית לנינגרד. בספטמבר של אותה שנה מונה לסגן מפקד חזית עבר הבאיקל ובתפקיד זה נשאר עד סוף המלחמה והשתתף במבצע סערת אוגוסט. עם פירוקה של חזית עבר הבאיקל לאחר המלחמה, מונה לסגן מפקד המחוז הצבאי עבר הבאיקל. הוא פרש מהצבא ב-1954, ונפטר במינסק ב-6 בדצמבר 1967 בגיל 81. מדיה וקבצים בנושא דמיטרי קוזלוב בוויקישיתוף דמיטרי קוזלוב באתר הגנרלים של מלחמת העולם השנייה (באנגלית)
נחום לסמן

הרב נחום לסמן (ה'תרפ"א, 1921 – י"ב באלול ה'תשכ"ט, 26 באוגוסט 1969) היה ראש ומייסד ישיבת מגדיאל וישיבת תושיה-תפרח. נולד בלודז' להרב אפרים ופייגא ציפורה לסמן. בצעירותו למד בישיבת קמניץ שנקראת ישיבת כנסת בית יצחק אצל רבי ברוך בר ליבוביץ בעל הברכת שמואל, בשנות בחרותו המאוחרות למד בישיבת מיר שנים ארוכות ונמנה עם טובי הלומדים בישיבה, כך למשל למד בקביעות בחברותא עם חברו נחום פרצוביץ במשך עשר שנים מדי יום לפני תפילת שחרית. כשפרצה מלחמת העולם השנייה עבר עם בחורי ישיבות רבים אחרים לווילנה. עם רבים מתלמידי ישיבת מיר נמלט ברכבת הטרנס-סיבירית לאורכה של ברית המועצות, לוולדיווסטוק וממנה לקובה שביפן, באמצעות אשרות הכניסה שהנפיק הקונסול היפני בקובנה, חסיד אומות העולם צ'יאונה סוגיהארה, וממנה לשאנגחאי. מיפן נסע ב-1946 עם קבוצה מבחורי ישיבת מיר גולי שאנגחאי לניו יורק והם התיישבו זמנית בפאר ראקוואי, תוקף אשרת השהייה שלו פג והוא גורש לקנדה ושהה בטורונטו תקופה קצרה עד שקיבל אשרת שהייה קבועה בארצות הברית. הוא עלה לארץ ישראל, נישא למאשה בת הרב מתתיהו שטיגל והתיישב בבני ברק. בתקופה שלאחר נישואיו התקרב לרב אברהם ישעיהו קרליץ שהראה אותו לתלמידיו כדוגמה למתמיד. רבו, הרב חיים שמואלביץ אמר עליו בסעודת חתונתו כי בו הוא רואה דוגמה להתמדה כשל רבי עקיבא איגר. בראשית שנות ה-50 היה ממייסדי ישיבת מגדיאל ועמד בראשה, בישיבה זו למדו רבים מבני עדות המזרח ובפרט מעולי יהדות מרוקו, כמה מהם ראו בו את מורם המובהק. ב-1966 הקים עם הרב יעקב פרידמן את ישיבת תושיה בכפר מימון-תושיה, שנתיים לאחר הקמתה עברה הישיבה למקומה הנוכחי במושב תפרח. כשנה לאחר התבססות הישיבה בתפרח, בי"ב באלול ה'תשכ"ט, 1969, לקה בדום לב ונפטר. הוא הובא לקבורה בבית הקברות שומרי שבת בבני ברק. אלמנתו ניהלה במשך עשרות שנים את בית הספר היסודי "בית יעקב" בזיכרון מאיר, בני ברק, עד פטירתה בשנת 2001. אחד מבניו הוא הרב מתתיהו זאב לסמן, ראש הקהילה ורשת הכוללים "עמלי תורה - שנחאי". בן נוסף הוא הרב מיכאל לסמן, ראש ישיבת ברכת התורה בבני ברק. אחד מחתניו הוא הרב אליעזר יהודה פינקל, ראש ישיבת מיר. בין תלמידיו: הרב יעקב חיים סופר (הנין) ירושלים. הרב שמעון ביטון (חדרה). הרב ראובן אלבז ירושלים. מאמרי זיכרון ב"המודיע": י"ט באלול ה'תשכ"ט וי"ד באלול ה'תשל"ד. ישיבה על קברו, בהוצאת מכון משנת רבי נחום רחוב רשב"ם 13 בני ברק. הרב שמעון ביטון (חדרה), תיאור על יומו בישיבת מגדיאל, בהקדמת ספרו מעשה חשב, א, חדרה תשנ"ט, באתר אוצר החכמה מחידושיו חידושי מרן הגר"נ לסמן - ענינים, בני ברק, ללא שנת דפוס, באתר אוצר החכמה ראו על כך, הרב מאיר שולביץ, קוים לדמותו של הגאון רבי נחום פרצוביץ זצ"ל, ישורון, כב, ירושלים-ניו יורק, תש"ע, עמ' קס, ועמ' קסו. ראו: קובץ "חיזוק" (הוצאת ארגון דרשו ד' ועוזו), חלק ד, תשס"ג, עמ' קס-קסא. עוד על קשריו הקרובים עם החזון איש, ראו: מעשה איש, חלק א עמ' קפג; חלק ג עמ' קנא-קנב, רמד; חלק ה עמ' פג.
ארמיית שננדואה (הקונפדרציה)

ארמיית שננדואה של הקונפדרציה (באנגלית: Army of Shenandoah) הייתה ארמייה של צבא הקונפדרציה, אשר לחמה במלחמת האזרחים האמריקנית. אין לבלבל בינה לבין ארמייה בשם זהה של צבא האיחוד. הארמייה גויסה על בסיס מיליציות מקומיות בווירג'יניה המערבית, כדי להגן על גבעת הרפרס פרי. המיליציות רוכזו בתחילה תחת פיקודו של תומאס ג'ונתן ג'קסון אשר קיבל את הפיקוד על כל אזור הרפרס פרי, עד שרוברט לי מינה את ג'וזף ג'ונסטון למפקד במקומו. הארמייה הוקמה רשמית בידי ג'ונסטון ב-15 במאי 1861, וכללה 5 בריגדות. באמצע יוני החלו כוחות של צבא האיחוד בפיקודו של רוברט פטרסון להתקדם לעבר אזור הרפרס פרי. ג'ונסטון בחר שלא להסתבך בקרב והחל בנסיגה אטית. למזלו, פטרסון פעל בזהירות מופרזת ולא המשיך להתקדם. לפיכך ג'ונסטון יכול היה למלא את הפקודות שקיבל וב-18 ביולי הועברה הארמייה כדי לתגבר את ארמיית הפוטומק בפיקודו של פ.ג.ט. בורגארד. שתי הארמיות השתתפו בקרב בול ראן הראשון. בקרב זה, מרבית הכוחות של ארמיית הפוטומק הוצבו בכנפה הימנית, בעוד הכוחות של ארמיית השננדואה הוצבו בכנפה השמאלית. הקרב הסתיים בניצחון מוחץ של כוחות הקונפדרציה. ארמיית הפוטומק ספגה פחות אבדות מארמיית שננדואה, ולאחר הקרב הוחלט לפרק את ארמיית השננדואה ושתי הארמיות אוחדו תחת השם ארמיית הפוטומק. ג'ונסטון מונה כמפקד החדש של הארמייה, ובורגארד מונה כסגנו לפני שהועבר לחזית המערבית. אחת הבריגדות של הארמייה, הייתה הבריגדה ה-1 שהייתה תחת פיקודו של תומאס ג'ונתן ג'קסון. במהלך קרב בול ראן, הכריז אחד ממפקדי הקונפדרציה: "הנה ג'קסון ניצב שם, כחומת אבן! התקבצו מאחורי בני וירג'יניה אלה!". מאז זכה ג'קסון לכינוי "סטונוול" ("חומת אבן"), והבריגדה לכינוי "בריגדת סטונוול". Army of the Shenandoah (Confederate) אתר המוקדש למלחמת האזרחים האמריקנית. בריגדה של צבא הקונפדרציה מקבילה בערך לדיוויזיה של צבא האיחוד
טוביה בן משה המעתיק

טוביה בן משה המעתיק (לעיתים מופיע בתיאורים: האבל, הבקי או העובד) היה מלומד ומתרגם קראי שפעל בקושטא שבאימפריה הביזנטית במחצית השנייה של המאה ה-11. בן הקהילה הקראית בקושטא, את שאלותיו בהלכה היה מריץ לחכמים הקראים שישבו בירושלים. זמן מה עלה בעצמו לירושלים ולמד אצל ישועה בן יהודה, לפי אליהו בשייצי (איגרת גיד הנשה), כשחזר טוביה בתום לימודיו לקושטא הנהיג בקהילה הקראית המקומית את פסקיו של ישועה בן יהודה, בייחוד בדיני עריות. בירושלים למד ערבית ומאז עסק בתרגום כתבים רבים מערבית לעברית, אך שפתו רצופה בתחדישים אישיים וקשה לפיענוח. אהרן ממן, העברית של טוביה בן משה הקראי: הפעל, תצורה, שימוש ומילון. על פי 10 פרקים מן "אלכתאב אלמחתוי", ירושלים : החוג ללשון עברית-האוניברסיטה העברית, תשל"ט "טוֹבִיָהוּ בן משה הַמַעְתִּיק", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ה, עמודים 12–14, באתר היברובוקס - כותב הערך הוא שמואל אברהם פוזננסקי, ראו שם ביבליוגרפיה נוספת והערותיו שם על דיוק הערכים האנציקלופדיים בנושא זה טוביה בן משה האבל, באנציקלופדיה יודאיקה טוביה בן משה, מידע בקטלוג WorldCat טוביה בן משה האבל, דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קליפינג.

קליפינג. (מאנגלית: clipping.‎) היא להקת היפ הופ נסיונית מלוס אנג'לס. בלהקה חברים דויד דיגס, וויליאם האטסון (המוכר גם בשם Rale בסצנת הנויז), וג'ונתן סנייפס. מבקרים השוו את הלהקה ללהקות כמו דת' גריפס, בלאדי ולנטיין, טים הקר וארמונות שבאז. הגארדיאן תיאר את הצליל שלהם כ"יוצא מן הכלל... הקלטה מתוך ליבה של סופת אש, או הקלטת הייסורי המוות האיטיים של מכונת פקס" ואת אלבומם הראשון "Midcity" כ"אלבום החובה של 2013". הרולינג סטון כינה אותם "היפ הופ חד לשון בפעמות שבורות מ-L.A שנשפך על הקראנצ'ים, הקלאנגים, הסלרפס והרעש הלבן של המוזיק קונקרט" . Midcity (הקלטה ביתית, 2013) CLPPNG (סאב פופ, 2014) Wriggle (מיני-אלבום, סאב פופ, 2016) Splendor & Misery (סאב פופ, 2016) There Existed an Addiction to Blood (סאב פופ, 2019) Visions of Bodies Being Burned (סאב פופ, 2020) מדיה וקבצים בנושא קליפינג. בוויקישיתוף אתר האינטרנט הרשמי של קליפינג. קליפינג., ברשת החברתית פייסבוק קליפינג., ברשת החברתית אקס (טוויטר) קליפינג., ברשת החברתית אינסטגרם קליפינג., סרטונים בערוץ היוטיוב קליפינג., סרטונים באתר Vimeo קליפינג., באתר ספוטיפיי קליפינג., באתר סאונדקלאוד (באנגלית) קליפינג., באתר Last.fm (באנגלית) קליפינג., באתר AllMusic (באנגלית) קליפינג., באתר MusicBrainz (באנגלית) קליפינג., באתר דיזר קליפינג., באתר Yandex.Music (ברוסית) קליפינג., באתר Discogs (באנגלית) קליפינג., באתר Songkick (באנגלית) קליפינג., באתר Genius קליפינג., באתר בנדקמפ קליפינג., באתר בילבורד (באנגלית) Lester, Paul (2013-02-08). "Clipping (No 1,448)". The Guardian (באנגלית בריטית). ISSN 0261-3077. נבדק ב-2016-12-30. Cook, Wil (6 בפברואר 2013). "Clipping - 'guns.up' [Track of the Day]". The 405. אורכב מ-המקור ב-2014-10-06. נבדק ב-2 במאי 2014. {{cite web}}: (עזרה) Weingarten, Christopher. "10 New Artists You Need to Know: March 2014". Rolling Stone. Jann Wenner. נבדק ב-2 במאי 2014. {{cite web}}: (עזרה)
הציור הפלמי

הציור הפלמי פרח בפלנדריה מתחילת המאה ה-15 עד המאה ה-17. בפלנדריה פעלו חלק מהציירים המובילים של צפון אירופה, ביניהם רובנס, ברויגל האב ויאן ואן אייק. הציירים הפלמיים הוזמנו לצייר בחצרות מלכי אירופה, וכך השפיעו על הציור בכל מערב אירופה. לסדנאות שלהם הגיעו גם פרחי ציירים מהמדינות השכנות, וגם דרכם התרחבה השפעת הציור הפלמי. הציירים הפלמיים היו בין הראשונים שהשתמשו בצבעי שמן. בין ציירי התקופה אפשר לציין את: יאן ואן אייק, הנס ממלינג ורוחיר ון דר ויידן. החל מתחילת המאה ה-16 הציירים הפלמיים הושפעו מהרנסאנס האיטלקי, אולם למרות זאת אופי היצירות שלהם היה שונה. הבולט בין ציירי תקופה זו היה ברויגל האב. לאחר המצור על אנטוורפן עברו רבים מציירי פלנדריה מהאזור הדרומי שנשאר בשלטון ספרדי להולנד העצמאית שבצפון. למרות זאת נמשכה פריחת הציור הפלמי. ידועה במיוחד היא אסכולת אנטוורפן והבולט בין ציירי התקופה היה רובנס. לאחר מותם של "הציירים הגדולים", רובנס ובני דורו, ותום מלחמת שמונים השנה איבדה פלנדריה את חשיבותה כמרכז של ציור. דייוויד פייפר, אברהם רונן, אילן רחום (עורכים), אנציקלופדיה לאמנות הציור והפיסול, כרך ב, עמ' 90–97, 200–205, הוצאת כתר, 1997. Vlieghe, Hans, Flemish Art and Architecture, 1585–1700, Yale University Press, 2004. Flemish art, אנציקלופדיית בריטניקה Flemish Painting, Art Encyclopedia ציור פלמי, דף שער בספרייה הלאומית ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
מעוז הים

האם התכוונתם ל... מעוז הים (גוש קטיף) – מאחז שהוקם בגוש קטיף מעוז הים (סיני) – מאחז שהוקם בחבל ימית שבסיני
חולצת סוף מסלול

חולצת סוף מסלול היא חולצה שחיילי יחידות בצה"ל נוהגים לייצר בסיום קורס צבאי או משימה צבאית משמעותית. על החולצה מצוינים בדרך כלל זיהוי המסלול, למשל "סוף מסלול שקד אוג' 12", סמל היחידה ואיור הומוריסטי המשקף את רוח היחידה. החולצה היא בדרך כלל חולצת T או חולצה אמריקאית (חולצה בעלת שרוולים בצבע שונה ובאורך של 3/4). ייצור חולצות כאלה החל בנח"ל בשנות ה-80 של המאה ה-20[דרוש מקור]. במסגרת יוזמה למניעת השתמטות משירות בצה"ל יצא משרד פרסום בסדרה פארודית של חולצות סוף מסלול למשתמטים, עם כתובות כגון "קשה באימונים, אז נשארתי בבית". חיילים קרביים נוהגים לעיתים להעניק את חולצת סוף המסלול שלהם לבנות זוגם, כסמל למערכת היחסים, בתקופה בה הם נמצאים זמן רב בצבא. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: יש להרחיב את הפסקה. מכיוון שעיצוב החולצות ניתן בידי חיילים, על החולצות היה לעבור ביקורת של מפקדים בדרגים זוטרים, אשר לא תמיד הצליחו לזהות מסרים לא ראויים שנכללו בהן. בשנת 2015 הודח ממסלול חייל שעיצב חולצה עם מסר פוגעני כלפי ערבים, אך זה טען להגנתו כי העיצוב אושר על ידי מפקדיו. בתחילת 2016 הוציאה יועצת הרמטכ"ל לענייני נשים, תא"ל רחל טבת-ויזל, איגרת בה קראה לחדול מיצירת חולצות המכילות מסרים פוגעניים. באיגרת כתבה היועצת כי "לאחרונה הודפסו חולצות פוגעניות בעלות אופי מיני אלים שמבזה נשים, גברים וכמו כן את סמלי הצבא והמדינה", ו"יש הטוענים כי חולצות אלו הומוריסטיות ולא מזיקות, אך כיתוב שמגחיך אונס ומתייחס לנשים כחפץ הופך אותן למושא לביזוי וללעג ויכול להוביל לתקיפה מינית". בכתבות שהתפרסמו בעיתונות לאחר יציאת האיגרת, הובאו כמה דוגמאות לחולצות עם מסרים מיניים מבזים: חולצה עם הכיתוב ”הנדסה קרבית - מפרקים פצצות”, שעליה איור של יחסי מין. חולצה עם הכיתוב: ”בחורה היא כמו הליקופטר - בהתחלה עושה רוח, אח"כ מתרוממת”. חולצת סיום קורס צלפים שעליה הכיתוב: ”כל צלף והסטייה שלו” ועליו איור של אישה בלבוש מינימלי, שמחזיקה אזיקים, ונמצאת במרכזה של כוונת. חולצות אחרות נושאות מסר שמבזה ערבים. דוגמה: חולצה של הנדסה קרבית עם הכיתוב: ”אם אני לא רואה בית, אף אחד לא רואה בית” עם איור של פיצוץ בית ערבי. אורי בלאו, קורבנות אופנה | ההדפסים שעל חולצות יחידות צה"ל: הרג תינוקות ונשים בהריון, באתר הארץ, 20 במרץ 2009 סמדר שיר | צילום: דנה קופל, סוף המסלול, תחילת המסע, באתר ynet, 13 במאי 2024 שחר אטואן, האם השיימינג יחסל את חולצות סוף מסלול הסקסיסטיות בצה"ל?, באתר הארץ, 29 בדצמבר 2016 דורי בן ישראל, יוזמת 'ישראלי אמיתי לא משתמט' של רמי יהושע, משיקה סדרת חולצות סוף מסלול ייעודיות למשתמטים, באתר "מזבלה", 26 במאי 2016 סמדר שיר, צילום: דנה קופל, סוף המסלול, תחילת המסע, באתר ynet, 13 במאי 2024 מתן חצרוני, ‏החולצה והמאבק: "תדע כל אם ערבייה שגורל ילדיה בידינו", באתר ‏מאקו‏, 27 באפריל 2015 גילי כהן, צה"ל נגד מסרים מיניים על חולצות סוף מסלול: "מבזים גברים, נשים וסמלי מדינה", באתר הארץ, 2 בפברואר 2016 יואב זיתון, סוף להדפסים המיניים על חולצות הלוחמים, באתר ynet, 1 בפברואר 2016 "מפרקים פצצות": חולצת סוף המסלול חצתה גבול?, באתר ‏מאקו‏, 31 בדצמבר 2015 שחר אטואן, האם השיימינג יחסל את חולצות סוף מסלול הסקסיסטיות בצה"ל?, באתר הארץ, 29 בדצמבר 2016
הבושם

הבושם: סיפורו של רוצח (בגרמנית: Das Parfum: Die Geschichte eines Mörders) הוא רומן היסטורי שיצא לאור בשנת 1985, פרי עטו של הסופר פטריק זיסקינד. הרומן חוקר את חוש הריח ואת מערכת היחסים שלו עם המשמעות הרגשית שריחות יכולים לשאת. זהו סיפור על זהות, תקשורת והמוסריות של הרוח האנושית. הספר תורגם ל-48 שפות ולמעלה מ-20 מיליון עותקים שלו נמכרו ברחבי העולם; בכך היה "הבושם" לאחד מרבי-המכר הגדולים ביותר בין הרומנים הגרמניים של המאה ה-20. הספר נשאר ברשימות רבי המכר במשך כתשע שנים, וזכה לשבחי הביקורת בגרמניה ומחוצה לה. תרגום לעברית, מעשה ידיה של ניצה בן-ארי, ראה אור בשנת 1988 בהוצאת מודן. ב-2006 יצא לאקרנים הסרט "הבושם: סיפורו של רוצח" המבוסס על הספר, בבימויו של הבמאי הגרמני טום טיקוור (אנ'). מבקר הספרות מרסל רייך רניצקי התלהב מקריאת "הבושם" והתבטא כך: "הנה עדיין זה קורה או קורה לנו שוב: סופר גרמני השולט בשפה הגרמנית; מספר בן זמננו היודע למרות זאת לספר סיפור; כותב רומנים שאינו מטריח את קוראיו עם השתקפות הפופיק של עצמו בראי; מחבר צעיר שבכל זאת איננו משעמם". מדיה וקבצים בנושא הבושם בוויקישיתוף הספר "הבושם", באתר "סימניה" הבושם, באתר OCLC (באנגלית) Marcel Reich-Ranicki, Des Mörders betörender Duft - Patrick Süskinds erstaunlicher Roman „Das Parfum“ – Eine Rezension vom März 1985, literaturkritik.de (בגרמנית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
עונת 1965/1966 בלה ליגה

עונת 1965/1966 הייתה העונה ה-35 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1965 והסתיימה ב-3 באפריל 1966. הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה. מליגת המשנה עלו מיורקה, סבאדל, פונטוודרה ומאלגה. אתלטיקו מדריד זכתה בתואר וזאת בפעם החמישית בתולדות המועדון. ריאל בטיס ומיורקה (כדורגל) ירדו לליגת משנה בסוף העונה. מאלגה וסבאדל שיחקו משחקי המבחן. מאלגה הפסידה משחקי המבחן וירדה לליגת המשנה. "פרס פיצ'צ'י" למלך השערים של העונה הוענק לואוה II מאלצ'ה. בהתאם לנתונים הרשמיים של ה-LFP הוא כבש 19 שערים ב-30 משחקים. "פרס זאמורה" לשוער הטוב ביותר הוענק לחוסה מנואל פסודו מברצלונה שספג 15 שערים ב-22 משחקים. נתונים מפורטים מאתר rsssf נתונים מפורטים מאתר bdfutbol
עונת 1966/1967 בלה ליגה

עונת 1966/1967 הייתה העונה ה-36 של לה ליגה שהיא הליגה הספרדית הבכירה בכדורגל. העונה החלה ב-10 בספטמבר 1966 והסתיימה ב-23 באפריל 1967. הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה. מליגת המשנה עלו דפורטיבו לה קורוניה, גרנדה והרקולס. ריאל מדריד זכתה בתואר וזאת בפעם ה-12 בתולדות המועדון. דפורטיבו לה קורוניה והרקולס ירדו לליגת משנה בסוף העונה. סביליה וגרנדה שיחקו משחקי המבחן. גרנדה הפסידה משחקי המבחן וירדה לליגת המשנה. כתוצאה מכך, כל הקבוצות שעלו מליגת המשנה לקראת תחילת העונה, ירדו לליגת המשנה בסוף העונה. "פרס פיצ'צ'י" למלך השערים של העונה הוענק לולדו מצ'דו (ברזיל ברזיל), ולנסיה. בהתאם לנתונים הרשמיים של ה-LFP הוא כבש 24 שערים ב-30 משחקים. "פרס זאמורה" לשוער הטוב ביותר הוענק לאנטוניו בטנקור מריאל מדריד שספג 15 שערים ב-22 משחקים. זאת בפעם השנייה בקריירה. נתונים מפורטים מאתר rsssf נתונים מפורטים מאתר bdfutbol
METI

METI (ראשי תיבות באנגלית של Messaging Extra Terrestrial Intelligence) הוא מיזם שמטרתו לשגר מסרים אל עבר כוכבי לכת במערכות כוכבי-לכת אחרות, זאת באופן הפוך לפרויקט סט"י אשר מחפש גלי רדיו המשוגרים אלינו ממרחבי היקום. בעבר נעשו מספר ניסיונות לשלוח הודעות למרחבי החלל, הבולטת מביניהם הייתה הודעת ארסיבו בשנת 1974, אך הן לא היו מכוונות אל עבר ציוויליזציות זרות. מיזם METI מתכנן אפוא לשגר מסר עד תום שנת 2018 ובו יודגשו אלמנטים בסיסיים במתמטיקה ובמדע. מטרתו של המיזם הוא לבחון סוגיות שונות הקשורות בחיפוש אחר צורות חיים תבוניות בכוכבי לכת אחרים ולשגר את המסרים עוד בטרם יתגלו אותן ציוויליזציות זרות, תוך דגש על מחקר של שלושת המרכיבים האחרונים בנוסחת דרייק: f i {\displaystyle f_{i}} : הסיכוי שבכוכב לכת עם חיים, יופיעו בשלב כלשהו חיים אינטליגנטיים, שיפתחו ציוויליזציה. f c {\displaystyle f_{c}} : אותו חלק של ציוויליזציות שיפתחו טכנולוגיות שפולטות אותות ניתנים לגילוי לחלל. L {\displaystyle L} : משך הזמן הממוצע שציוויליזציה כזו תמשיך לפלוט לחלל אותות ניתנים לגילוי. מדענים הטיחו ביקורת כלפי מיזם זה בטענה שחיים חוצניים שיקבלו את המסר יהיו בהכרח יותר מתקדמות טכנולוגית ועלולות לנסות ולכבוש את כדור הארץ, אולם נשיא METI, דאגלאס וקוץ', הדף את הביקורת בטענה שלדעתו יצורים תבונתיים ממתינים למסר מאיתנו על מנת לחלוק את הידע ולהתחיל לדבר איתנו. אתר המיזם מחפשים חייזרים: מדענים ישלחו אותות לחלל, באתר ynet, 29 בדצמבר 2016
ווקסהול ויוה

ווקסהול ויוה (Vauxhall Viva) היא מכונית משפחתית קומפקטית שיוצרה בבריטניה, על ידי יצרנית הרכב ווקסהול מוטורס מבית ג'נרל מוטורס אשר יוצרה בין השנים 1963 עד 1979 בשלוש גרסאות : HA, גרסת HB וגרסת HC. סך הכל יוצרו 1,516,792 יחידות. דגם הווקסהול פירנצה (1970-1975) היה פיתוח של דגם ה"ווקסהול ויוה", אבל בתצורת קופה. ויוה הוצגה שנה אחרי שיצרנית הרכב, האחות של ווקסהול, אופל, השיקה את הקדט. גרסה זו הורכבה באנגליה, אוסטרליה, פורטוגל וניו זילנד. הוויוה הייתה דומה בגודלה ובמפרטים המכניים לאופל קדט החדשה שהוצגה שנה קודם לכן ביבשת אירופה. מגרסה זו יוצרו 309,538 יחידות. סגנון גוף: 2 דלתות, קיים גם סגנון מסחרי בדפורד HA מנוע 4 צילינדרים, 1057 סמ"ק, הספק של 33 כ"ס, ששופר באוקטובר 1965 ל-40 כ"ס. 4 הילוכים ידניים (synchromesh) אורך הרכב 3,937 מ"מ רוחב - 1,511 מ"מ גובה 1,353 מ"מ בסיס גלגלים - 2,324 מ"מ משקל: 709 ק"ג בדגם הסטנדרטי דגם הסטיישן 'בדפורד בייגל מתוצרת "Bedford Vehicles" שיוצר בין השנים 1964-1973, התבסס על דגם "ויוה ווקסהול HA". דגם הבדפורד HA התבסס על דגם ה"ויוה ווקסהול HA". מכירות הווקסהול ויוה בגרסה זו התחרו ב-פורד אנגליה, פורד אסקורט (משנת 1968), ב-אוסטין 1100, ב-מיני מיינור, וב-אופל קדט A. המנורות האחוריות לדגם הספורט יוניפאואר GT נלקחו מדגם "ווקסהול ויוה HA". מדגם זה יוצרו 566,391 HB יחידות. סגנון גוף : 2 דלתות, 3 דלתות, (מיוני 1967), 4 דלתות, (מאוקטובר 1968). מנוע 1159 סמ"ק מנוע 1599 סמ"ק מנוע של הוויקטור ווקסהול ממאי 1968. מנוע 1975 סמ"ק - מנוע של הוויקטור ווקסהול 1975 GT, ממאי 1968. 4 הילוכים ידניים (synchromesh), מפברואר 1967 אופציונלי גרסת הילוכים אוטומטיים מצוידת במערכת הבורג וורנר סוג 35. אורך הרכב - 4,105 מ"מ רוחב - 1,600 מ"מ גובה - 1,354 מ"מ בסיס גלגלים - 2,432 מ"מ משקל - 770 ק"ג בדגם הסטנדרטי, 939 ק"ג בדגם ויוה (GT). מכל דלק : 36 - 55 ליטר סגנון גוף : 2 דלתות, 3 דלתות, 4 דלתות מנוע : 1,159 סמ"ק מנוע 1256 סמ"ק מנוע 1759 סמ"ק מנוע 2279 סמ"ק אורך הרכב - 4,137 מ"מ גובה - 1,346 מ"מ רוחב - 1,645 מ"מ בסיס גלגלים - 2,464 מ"מ תמסורת 4 הילוכים ידניים, גיר אוטומטי במנועי 1,759 סמ"ק ו- 2,279 סמ"ק, (רק בדגם ויוה SL). משקל :833 ק"ג, ו- 1015 ק"ג מנועי 2,279 סמ"ק הורכבו במכוניות הספורט פנתר לימה (1976-1982) בישראל שווק הרכב על ידי "חברת המזרח למכוניות ומסחר", באולמות תצוגה בתל אביב, חיפה וירושלים. מחירה של הווקסהול ויוה המסחרית בשנת 1966 היה 11,995 ל"י. בישראל, ויוה ווקסהול התחרתה בתכונות ובמחיר ב- קונטסה 1300, אוסטין 1100, סימקה 1000, פורד אנגליה ו- N.S.U פרינץ 1000. בשנת 2015 חברת ג'נרל מוטורס התחילה לייצר בקוריאה את דגם "ווקסהול ויוה", המאופיין על ידי מנוע 1,000 סמ"ק, 3 צילינדרים, 5 דלתות. מחירה בבריטניה כ-8,500 שטרלינג (מחיר התחלתי). ווקסהול 10 ווקסהול 12 ווקסהול 14 ווקסהול ויקטור ווקסהול קרסטה ווקסהול מוטורס ווקסהול שבט בדפורד בייגל ווקסהול קרלטון מדיה וקבצים בנושא ווקסהול ויוה בוויקישיתוף פרסומת לווקסהול ויוה, פורום טכני לרכב ווקסהול ויוה תגיות - וואלה ווקסהול ויוה, אנציקלופדיה למנועים ווקסהול ויוה - סקירה ווקסהול ויוה סקירה על ידי הפארקרים
דיוויזיית הפאנצרגרנדיר אס אס ה-16

דיוויזיית פאנצרגרנדיר אס אס ה-16 "ריכספיהרר אס אס" (בגרמנית: 16. SS-Panzergrenadier-Division "Reichsführer SS") הייתה דיוויזיית פאנצרגרנדיר של הוואפן אס אס אשר לחמה וביצעה פשעי מלחמה בחזית האיטלקית במהלך במלחמת העולם השנייה. הדיוויזיה הוקמה ב-23 בספטמבר 1943 בליבורנו, איטליה, על ידי הרחבת בריגדת אס אס "ריכספיהרר" לדיוויזיה. כמפקדה הראשון של הדיוויזיה מונה מקס זימון. הדיוויזיה לחמה כנגד פלישת בעלות הברית לאיטליה. באפריל 1944 הועברה הדיוויזיה להונגריה, ולחמה בקרב דברצן. ביוני הוחזרה לאיטליה, ונכללה במסגרת פלגת הארמייה פון צנגן. באוגוסט נכללה הדיוויזיה כחלק מקורפוס הפאנצר ה-14 אשר היה חלק מהארמייה ה-14. באוקטובר הוצבה הדיוויזיה בבולוניה ולחמה שם כנגד ארגוני הפרטיזנים האיטלקים אשר איימו על העורף הגרמני. במסגרת זו ביצעה הדיוויזיה פשעי מלחמה רבים. בינואר 1945 היא הועברה שוב להונגריה, ובמרץ השתתפה במתקפת אגם בלטון. באפריל היא נכללה במסגרת קורפוס הפרשים ה-1 אשר היה חלק מארמיית הפאנצר השנייה. הדיוויזיה נסוגה לאחר מכן לאוסטריה, ועם סיום המלחמה נכנעה בגראץ לכוחות בעלות הברית. במהלך המלחמה באיטליה ביצעה הדיוויזיה פשעי מלחמה רבים בעיקר כנגד אוכלוסייה אזרחית איטלקית, בין פשעי המלחמה נמנים טבח סנטה אנה די סטצמה שבו נרצחו 560 נשים, גברים וילדים וב-12 באוגוסט 1944 וב-29 בספטמבר ביצעה את טבח מרזבוטו, במהלך טבח זה רצחו אנשי הדיוויזיה לפחות 45 פעוטות מתחת לגיל שנתיים, 110 ילדים מתחת לגיל 10, 140 קשישים מעל גיל 60 וחמש מאות בני אדם נוספים, בדיווחו למפקדיו העדיף מפקד הדיוויזיה לדווח כי הוציא להורג 770 "בנדיטים". בנוסף על כך הייתה אחראית להרס שיטתי של כנסיות, בתי ספר ומנזרים. גרופנפיהרר מקס זימון (3 באוקטובר 1943 - 24 באוקטובר 1944) אוברפיהרר אוטו באום (24 באוקטובר 1944 - 9 במאי 1945) מדיה וקבצים בנושא דיוויזיית הפאנצרגרנדיר אס אס ה-16 בוויקישיתוף דיוויזיית פאנצרגרנדיר אס אס ה-16 באתר lexikon-der-wehrmacht (בגרמנית) הדרגה הבכירה ביותר באס אס. ניתנה למפקד האס אס היינריך הימלר וליורשו קרל האנקה הארץ, אתר הנצחה למפקד הצבא הפשיסטי מעורר מחלוקת באיטליה, באתר הארץ, 15 באוגוסט 2012 דניאל וונטורה, טבח מרזבוטו
עונת 1967/1968 בלה ליגה

עונת 1967/1968 הייתה העונה ה-37 של לה ליגה שהיא הליגה הספרדית הבכירה בכדורגל. העונה החלה ב-9 בספטמבר 1967 והסתיימה ב-28 באפריל 1968. הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה. מליגת המשנה עלו מאלגה, ריאל בטיס וריאל סוסיאדד. ריאל מדריד זכתה בתואר וזאת בפעם ה-13 בתולדות המועדון והפעם השנייה ברציפות. ריאל בטיס וסביליה ירדו לליגת משנה בסוף העונה. קורדובה וריאל בטיס שיחקו משחקי המבחן. הם ניצחו משחקי המבחן ונותרו בליגה הבכירה. "פרס פיצ'צ'י" למלך השערים של העונה הוענק לפידל אוריארטה מאתלטיק בילבאו. בהתאם לנתונים הרשמיים של ה-LFP הוא כבש 22 שערים ב-24 משחקים. "פרס זאמורה" לשוער הטוב ביותר הוענק לאנדרס חונקוארה מריאל מדריד שספג 19 שערים ב-22 משחקים. נתונים מפורטים מאתר rsssf נתונים מפורטים מאתר bdfutbol